open-index/open-wikipedia-markdown huggingface dataset:
ஜேசன் பேட்மன்

**ஜேசன் கென்ட் பேட்மன் (Jason Kent Bateman)** (பிறப்பு சனவரி 14, 1969) ஒரு அமெரிக்க நடிகர், இயக்குநர் மற்றும் தயாரிப்பாளர்  ஆவார். 1980களில் தொலைக்காட்சித் தொடர்களில் நடிக்கத்துவங்கினார். அர்ரெசுடட் டெவலப்மென்ட் தொடரில் நடித்ததற்காக கோல்டன் குளோப் விருது மற்றும் சாட்டில்லைட் விருதுகளை வென்றுள்ளார். *[[சூடோபியா]]* அசைவூட்டத் திரைப்படத்தில் குரல் குடுத்துள்ளார்.
நெற்ஃபிளிக்சு தொடர் *ஒசார்க்* இனை இயக்கி நடித்துள்ளார். இதற்காக சிறந்த தொலைக்காட்சித் தொடர் இயக்குநர்கான எம்மி விருதினை வென்றார்.

## மேற்கோள்கள்

## வெளியிணைப்புகள்

* 
* 
* Jason Bateman at Emmys.com

பகுப்பு:1969 பிறப்புகள்
பகுப்பு:வாழும் மக்கள்
பகுப்பு:இருபதாம் நூற்றாண்டு அமெரிக்க ஆண் நடிகர்கள்
பகுப்பு:இருபத்தொராம் நூற்றாண்டு அமெரிக்க ஆண் நடிகர்கள்
பகுப்பு:அமெரிக்க ஆண் திரைப்பட நடிகர்கள்
பகுப்பு:அமெரிக்க ஆண் தொலைக்காட்சி நடிகர்கள்
பகுப்பு:ஆங்கில அமெரிக்கர்கள்
பகுப்பு:அமெரிக்கத் திரைப்பட இயக்குநர்கள்
வளர்ச்சி

**வளர்ச்சி** என்பது பின் வருவனவற்றைக் குறிக்கும்.

## உயிரியல்
* மனித வளர்ச்சியாக்கம் (உயிரியல்)
*

## பொருளியல்
* பொருளாதார வளர்ச்சி
*

## சமூக அறிவியல்
* அபிவிருத்தி உளவியல்
* எரிக்சனின் சமூக உளவியல்சார் வளர்ச்சிப் படிநிலைகள்
* மனித வளர்ச்சி (பொருளியல்)
* தனிமனித வளர்ச்சி
* சனத்தொகை வளர்ச்சி
குரல்வழி

**குரல்வழி** (*vocal tract*) என்பது மாந்தரிடத்தும் விலங்குகளிடத்தும் குரலின் தோற்றுவாயிலிருந்து கிளம்பிய பின்னர் குரலின் தன்மையை மாற்றும் உறுப்புக்களின் தொகுப்பாகும். மனிதர் உட்படப் பாலூட்டிகளின் குரல்வளையில் அடங்கும் உறுப்புக்கள் குரல்வளையறை (laryngeal cavity), தொண்டைப்புரை (the pharynx), வாயறை (the oral cavity), மூக்கறை (the nasal cavity) என்பனவாகும்.

மாந்தர் குரல்வழியின் நீளம் ஆடவர்க்கு 16.0 செ.மீ. பெண்டிர்க்கு 14.1 செ.மீ. ஆகும்.

## இவற்றையும் பார்க்க
*மொழி
*பேசும் பறவைகள்
*பிறப்பொலியியல்
*பேச்சொலியாக்கம்

## மேற்கோள்கள்

பகுப்பு:மனிதத்தலையும், கழுத்தும்
பகுப்பு:ஒலிப்பியல்
தொண்டைப்புரை

**தொண்டைப்புரை** (*pharynx*) என்பது வாயறைக்கும் மூக்கறைக்கும் பின்னண்டையாகவும் இரைப்பைக்குச் செல்லும் உணவுக்குழலுக்கும் நுரையீரலுக்குச் செல்லும் குரல்வளைக்கும் மேலண்டையாகவும் அமைந்துள்ள தொண்டைப் பகுதியாகும். அது முதுகெலும்புள்ளவை முதுகெலும்பற்றவை என்ற இருபால் விலங்குகளிலும் காண்பதாயினும் அதன் அமைப்பு உயிர்வகைக்கு வகை வேறுபாடுகின்றது.

மாந்தரில் தொண்டைப்புரை செரிமான அமையத்தின் ஒரு கூறாகவும் மூச்சமையத்தின் மூச்சுக் கடப்பு மண்டலமாகவும் அமைந்துள்ளது. மூச்சுக் கடப்பு மண்டலத்தில் மூக்குத் தொளைகள், குரல்வளை, மூச்சுக்குழாய், தூம்புகள் (bronchi), நுனித்தூம்புகள் (bronchioles) ஆகியவையும் அடங்கும். மாந்தர் தொண்டைப்புரையை வழக்கமாக மூக்குத்தொண்டைப்புரை, வாய்த்தொண்டைப்புரை, குரல்வளைத் தொண்டைப்புரை என மூன்று பகுதிகளாகப் பிரிப்பர். 

தொண்டைப்புரை பேச்செழுப்பலில் முக்கியப் பங்கு வகிக்கிறது.

## இவற்றையும் காண்க
*அடிநாச் சுரப்பிகள்

## மேற்கோள்கள்

* Pharynx, Stedman's Online Medical Dictionary at Lippincott Williams and Wilkins
* *Human Anatomy and Physiology* Elaine N. Marieb and Katja Hoehn, Seventh Edition.
* *TNM Classification of Malignant Tumours* Sobin LH & Wittekind Ch (eds)Sixth edition UICC 2002 

## வெளி இணைப்புகள்

* 
* 
* 

பகுப்பு:சமிபாட்டுத்தொகுதி
பகுப்பு:மனிதத்தலையும், கழுத்தும்
பகுப்பு:விலங்கின உடற்கூற்றியல்
4-அமினோபீனால்

**4-அமினோபீனால்** *(4-Aminophenol)* என்பது H2NC6H4OH என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். இதை பாரா-அமினோபீனால் என்றும் அழைக்கலாம். குறிப்பாக வெண்மை நிறத்தில் தூளாக இது காணப்படுகிறது. கருப்பு மற்றும் வெள்ளை புகைப்படத் தொழிலில் உருவேற்றியாகப் பயன்படுத்தப்படுகிறது. ரோடினால் என்ற வர்த்தகப் பெயரில் சந்தைப்படுத்தப்பட்டது. 

4-அமினோபீனால் ஒரு நீர் விரும்பியாகும். ஆல்ககால்களில் இது கரைகிறது. சூடான நீரிலிருந்து இதை மறுபடிகமாக்கலாம். ஒரு காரத்தின் முன்னிலையில் இது விரைவாக ஆக்சிசனேற்றமடைகிறது. மெத்திலேற்ற வழிப்பெறுதிகளான என்– அமினோபீனாலும் என்–என்– அமினோபீனாலும் வர்த்தக முக்கியத்துவம் கொண்டவைகளாகும். 

அமீனோபீனாலின் மூலக்கூற்று வாய்ப்பாடும் வேறுபட்ட கட்டமைப்பும் கொண்ட மூன்று  மாற்றியன்களில் இச்சேர்மமும் ஒரு வகை மாற்றியனாகும். 2-அமினோபீனால், 3-அமினோபீனால் என்பவை மற்ற இரண்டு மாற்றியன்களாகும். 

## தயாரிப்பு
பீனாலை நைட்ரோயேற்றம் செய்து தொடர்ந்து இரும்புடன் சேர்த்து ஒடுக்க வினைக்கு உட்படுத்தி 4-அமினோபீனால் தயாரிக்கப்படுகிறது. மாற்றாக நைட்ரோபென்சீனை பகுதி ஐதரசனேற்றம் செய்து பீனைலைதராக்சிலமீன் உருவாக்கப்பட்டு அது மறுசீராக்கம் அடைந்து 4-அமினோபீனால் கிடைக்கிறது. :
:C6H5NO2  +  2 H2   →  C6H5NHOH  +  H2O
:C6H5NHOH   →  HOC6H4NH2 

## நைட்ரோபென்சீனிலிருந்து

நைட்ரோபென்சீனை மின்பகுமுறை மாற்றம் வழியாக பீனைலைதராக்சிலமீனாக மாற்றினால் அது தன்னிச்சையாக 4-அமினோபீனாலாக மறு சீரமைப்பு அடைகிறது.  
 
## பயன்கள்

கரிம வேதியியலில் 4-அமினோபீனால் ஒரு கட்டுறுப்புத் தொகுதியாகப் பயன்படுகிறது. தொழிற்துறையில் பாராசிட்டமால் மருந்து தயாரிக்கையில் இறுதி இடைநிலை விளைபொருளாக இது கிடைக்கிறது. இதனுடன் அசிட்டிக் நீரிலியைச் சேர்த்து சூடாக்கினால் பாராசிட்டமால் உருவாகிறது. :

:  

## மேற்கோள்கள்

பகுப்பு:அமீனோபீனால்கள்
3-அமினோபென்சாயிக் அமிலம்

**3-அமினோபென்சாயிக் அமிலம்** (3-Aminobenzoic acid) என்பது H2NC6H4CO2H என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். மெட்டா-அமினோபென்சாயிக் அமிலம் என்ற பெயராலும் இதை அழைக்கலாம். மெட்டா அமினோபென்சாயிக் அமிலம் வெண்மை நிறங்கொண்ட ஒரு திண்மமாகும். வர்த்தக மாதிரிகள் பெரும்பாலும் நிறத்துடன் காணப்படுகின்றன. தண்ணிரில் இது சிறிதளவு கரைகிறது. அசிட்டோன், கொதிநீர், குளோரோபார்ம், ஈதர் போன்றவற்றில் 3-அமினோபென்சாயிக் அமிலம் நன்றாக கரைகிறது. பென்சீன் வளையத்தில் அமினோ குழு ஒன்றும் கார்பாக்சிலிக் அமிலக் குழுவும் பதிலீடு செய்யப்பட்ட  கட்டமைப்பை 3-அமினோபென்சாயிக் அமிலம் பெற்றுள்ளது. 

## இவற்றையும் காண்க
* ஆந்த்தரனிலிக் அமிலம்
* அரீன் பதிலீட்டு வகைகள்

## மேற்கோள்கள்

பகுப்பு:அனிலின்கள்
பகுப்பு:பென்சாயிக் அமிலங்கள்
பகுப்பு:3-அமினோபீனைல் சேர்மங்கள்
2-அமினோபீனால்

**2-அமினோபீனால்** (*2-Aminophenol*) என்பது C6H7NO என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். மாற்றியன்களான 4-அமினோபீனால் மற்றும் 2-அமினோபீனால் இரண்டும் ஈரியல்பு மூலக்கூறுகளாகவும் ஒடுக்கும் முகவர்களாகவும் செயல்படுகின்றன. சாயங்களையும் பல்லினவளையச் சேர்மங்களையும் தயாரிப்பதில் 2-அமினோபீனால் ஒரு பயனுள்ள முகவராக இருக்கிறது.  2-அமினோபீனால் ஒரு நீர் விரும்பியாகும். ஆல்ககால்களில் இது கரைகிறது. சூடான நீரிலிருந்து இதை மறுபடிகமாக்கலாம். 

## தயாரிப்பு

தொடர்புடைய நைட்ரோபீனாலை ஒரு வினையூக்கியின் முன்னிலையில் ஐதரசனைப் பயன்படுத்தி ஒடுக்கினால் 2-அமினோபீனையும் 4-அமினோபீனையும் பேரளவில் தயாரிக்க இயலும். இரும்பைக் கொண்டு நைட்ரோபீனாலை ஒடுக்கியும் இதை தயாரிக்க முடியும்.  

2-அமினோபீனால் சேர்மம் அண்டையில் அமீன் மற்றும் ஐதராக்சில் குழுக்களை உள்ளடக்கிய உள் மற்றும் உள்ளிடை ஐதரசன் பிணைப்பை வெளிப்படுத்துகிறது. இதன் விளைவாக 2-அமினோபீனால் இதேபோன்ற மூலக்கூறு நிறை கொண்ட மற்ற சேர்மங்களுடன் ஒப்பிடும்போது ஒப்பீட்டளவில் அதிக உருகு நிலையைக் (174° செல்சியசு) கொண்டுள்ளது; எடுத்துக்காட்டாக 2-மெத்தில்பீனால் 31° செல்சியசு வெப்பநிலையில் உருகுகிறது. 

## பயன்கள்

2-அமினோபீனால் பல்வேறு பயன்பாடுகளைக் கொண்டுள்ளது. ஓர் ஒடுக்கும் முகவராக அட்டோமால் மற்றும் ஓர்டால் என்ற வர்த்தகப் பெயர்களில் சந்தைப் படுத்தப்படும் 2-அமினோபீனால் புகைப்படத் தொழிலில் கருப்பு-வெள்ளைப் புகைப்படங்களின் உருவேற்றத்தில்  பெரிதும் பயன்படுகிறது.   சாயங்கள் தயாரிப்பில் ஓர் இடைநிலை விளைபொருளாக 2-அமினோபீனால் கிடைக்கிறது. ஒரு பீனால், நாப்தால் அல்லது பிற அரோமாட்டிக் அல்லது ஒத்ததிர்வு சாய இனங்களுடன் ஈரசோனியமாக்கல் மற்றும் இணைக்கப்படும் போது உலோக-ஒருங்கிணைப்பு சாயங்களை வழங்குவதில் இது மிகவும் பயனுள்ளதாக இருக்கும். 

செப்பு அல்லது குரோமியத்தைப் பயன்படுத்தும்  உலோக ஒருங்கிணைப்பு சாயங்கள் பொதுவாக மந்தமான வண்ணங்களை உருவாக்கப் பயன்படுகின்றன. இதற்கு முப்பல் ஈந்தணைவி சாயங்கள் பெரிதும் பயன்படுகின்றன. ஏனெனில் அவை இருபல் அல்லது ஒரு பல் எதிரிணைகளைக்காட்டிலும் அதிக நிலைப்புத்தன்மை கொண்டவையாகும். 

:
:

அமினோ மற்றும் ஐதராக்சில் குழுக்கள் அண்மையில் இருப்பதால் 2-அமினோபீனால் விரைவாக பல்லினவளையங்களாக உருவாகிறது. பென்சாக்சசோல் போன்ற பல்லின வளையங்கள் உயிரியல் செயல்திறன் மிக்கவையாக மருந்து தொழிற்சாலைகளில் பயனுள்ளவையாக உள்ளன. :

:

## மேற்கோள்கள்

பகுப்பு:பீனால்கள்
பகுப்பு:அனிலின்கள்
பகுப்பு:அமீனோபீனால்கள்
பகுப்பு:2-அமினோபீனைல் சேர்மங்கள்
ஜே. கே. சிம்மன்சு

**ஜோனதன் கிம்பிள் சிம்மன்சு** ()  (பிறப்பு: சனவரி 9, 1955) என்பவர் அமெரிக்க நாட்டு நடிகர் ஆவார். இவர் 1986 இல் அறிமுகமானதிலிருந்து 200 க்கும் மேற்பட்ட திரைப்படம் மற்றும் தொலைக்காட்சி பாத்திரங்களில் நடித்ததன் மூலம் இவரது தலைமுறையின் மிகவும் செழிப்பான மற்றும் நன்கு அறியப்பட்ட குணச்சித்திர நடிகர்களில் ஒருவராவார். அத்துடன் அகாதமி விருது, பிரித்தானிய அகாடமி திரைப்பட விருதுகள், ஸ்க்ரீன் ஆக்டர்ஸ் கில்ட் விருது, கோல்டன் குளோப் விருது உள்ளிட்ட பல்வேறு பாராட்டுகளைப் பெற்றுள்ளார்.

இவர் 2002 முதல் 2007 ஆம் வரை சாம் ரைமி இயக்கத்தில் வெளியான இசுபைடர்-மேன் (2002), இசுபைடர்-மேன் 2 (2004), இசுபைடர்-மேன் 3 (2007) போன்ற மீநாயகன் திரைப்படங்களில் 'ஜே. ஜோனா ஜேம்சன்' என்ற கதாபாத்திரத்தில் நடித்துள்ளார். அதைத் தொடர்ந்து ஜூனோ (2007) போன்ற பல திரைப்படங்களிலும், ஜிம் கோர்டன் என்ற கதாபாத்திரத்தில் டிசி நீட்டிக்கப்பட்ட பிரபஞ்சத்தில் அமைக்கப்பட்ட ஜஸ்டிஸ் லீக் (2017), சாக் சினைடரின் ஜஸ்டிஸ் லீக் (2021) மற்றும் பேட்கேர்ள் (2022) போன்ற படங்களிலும் நடித்துள்ளார். அத்துடன் பல இயங்குப்பட தொடர்கள், மார்வெல் திரைப் பிரபஞ்ச படங்களான இசுபைடர்-மேன்: பார் பிரம் ஹோம் (2019), இசுபைடர்-மேன்: நோ வே ஹோம் (2021) மற்றும் வெனம்: லெட் தேர் பி கார்னேஜ் (2021) உள்ளிட்ட சாம் ரைமி முத்தொகுப்புடன் தொடர்பில்லாத பல்வேறு மார்வெல் ஊடகங்களில் ஜேம்சனாக இவர் மீண்டும் நடித்தார்.

## மேற்கோள்கள்

## வெளிப்புற இணைப்புகள்
* 

பகுப்பு:1955 பிறப்புகள்
பகுப்பு:வாழும் மக்கள்
பகுப்பு:இருபதாம் நூற்றாண்டு அமெரிக்க ஆண் நடிகர்கள்
பகுப்பு:இருபத்தொராம் நூற்றாண்டு அமெரிக்க ஆண் நடிகர்கள்
பகுப்பு:அமெரிக்க ஆண் திரைப்பட நடிகர்கள்
பகுப்பு:அமெரிக்க ஆண் தொலைக்காட்சி நடிகர்கள்
பகுப்பு:சிறந்த துணை நடிகருக்கான அகாதமி விருதை வென்றவர்கள்
பகுப்பு:மீநாயகன் திரைப்பட நடிகர்கள்
பகுப்பு:சிறந்த துணை நடிகருக்கான பாப்தா விருதை வென்றவர்கள்
வெற்றி நாள் (மே 9)

**வெற்றி நாள்** (*Victory Day* 1945 ஆம் ஆண்டில் நாட்சி செருமனியின் சரணடைதலை நினைவுகூரும் விடுமுறை நாள் ஆகும். 1945 மே 8 மாலையில் (மாஸ்கோ நேரம் மே 9 நள்ளிரவிற்குப் பின்னர்) செருமனி சரணடைந்தமை கையெழுத்திடப்பட்டதை அடுத்து, சோவியத் ஒன்றியத்தின் 15 குடியரசுகளால் இந்நாள் முதன் முதலில் நினைவுகூரப்பட்டது. சோவியத் அரசு பெர்லினில் கையெழுத்திடும் விழா முடிவடைந்தவுடன் அதனை மே 9 அதிகால அறிவித்தது. 1945 ஆம் ஆண்டில் அதிகாரபூர்வமாக அறிவிக்கப்பட்டாலும், 1965 ஆம் ஆண்டிலேயே இந்நாள் தொழிலாளர் அல்லாத அனைவருக்குமான விடுமுறை நாளாக சில சோவியத் குடியரசுகளில் மட்டுமே அறிவிக்கப்பட்டது.

கிழக்கு செருமனியில், மே 8 வெற்றி நாள் 1950 முதல் 1966 வரை கொண்டாடப்பட்டு வந்தது. பின்னர் 1985 இல் 40-வது நிறைவு நாள் கொண்டாடப்பட்டது. 1975 இல், சோவியத் முறையிலான "வெற்றி நாள்" மே 9 இல் கொண்டாடப்பட்டது. 2002 முதல், செருமனியின் மெக்லென்பூர்க்-வோர்போமர்ன் மாநிலம் *[[நாசிசம்|தேசிய சோசலிசத்தில்]] இருந்து விடுதலை நாளாகவும் [[இரண்டாம் உலகப் போர்]] முடிவு நாளாகவும்* கொண்டாடி வருகிறது.

1991 இல் சோவியத் ஒன்றியம் கலைக்கப்பட்டு உருசியக் கூட்டமைப்பு உருவானதில் இருந்து மே 9 ஐ அதிகாரபூர்வமாக அங்கீகரித்தது. இந்நாள் ஒரு வார இறுதியில் வந்தாலும், இதனை வேலை செய்யாத நாளாகவே கருதுகிறது (அதன் பின் வரும் திங்கட்கிழமை பொது விடுமுறை நாளாகும்).

## இவற்றையும் பார்க்க
* ஐரோப்பாவில் இரண்டாம் உலகப் போரின் முடிவு
* வியட்நாம் ஒருங்கிணைப்பு நாள்

## குறிப்புகள்

## மேற்கோள்கள்

## வெளி இணைப்புகள்

* Major photos period of time
* 
* 
* Interactive map of the ''Great Patriotic War'' between the USSR and Nazi Germany
* 9 мая, 1991 год, Алма-Ата
* The Russian evening newscast featuring the celebrations of the 50th anniversary of V-E Day in Russia on C-SPAN
* https://www.youtube.com/watch?v=EQpLO4CWj18
* https://www.youtube.com/watch?v=uZqx9VXsMQU

பகுப்பு:இரண்டாம் உலகப் போர்
பகுப்பு:உருசியா
பகுப்பு:பெலருஸ்
பகுப்பு:சியார்சியா
பகுப்பு:துருக்மெனிஸ்தான்
பகுப்பு:மல்தோவா
பகுப்பு:திரான்சுனிஸ்திரியா
பகுப்பு:மங்கோலியா
பகுப்பு:கசக்கஸ்தான்
பகுப்பு:கிர்கிசுத்தான்
பகுப்பு:தஜிகிஸ்தான்
பகுப்பு:சோவியத் ஒன்றியம்
பகுப்பு:இசுரேல்
பகுப்பு:மே சிறப்பு நாட்கள்
பகுப்பு:வெற்றி நாட்கள்
2,5-டைகுளோரோ அனிலின்

**2,5-டைகுளோரோ அனிலின்** *(2,5-Dichloroaniline)* என்பது C6H3Cl2NH2   என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். டைகுளோரோ அனிலினின் மூலக்கூற்று வாய்ப்பாடும் வேறுபட்ட கட்டமைப்பும் கொண்ட பல்வேறு வகை மாற்றியன்கள் ஆறில் இச்சேர்மமும் ஒரு வகை மாற்றியனாகும். நிறமற்ற இத்திண்மம் நீரில் கரையாது. 1,4-டைகுளோரோ-2-நைட்ரோபென்சீனை ஐதரசனேற்றம் செய்து 2,5-டைகுளோரோ அனிலின் தயாரிக்கப்படுகிறது. மஞ்சள் நிறமி 10 உள்ளிட்ட பல சாயங்கள்,  நிறமிகள் தயாரிக்க உதவும் ஒரு முன்னோடிச் சேர்மமாக 2,5-டைகுளோரோ அனிலின் பயன்படுகிறது.

 

## மேற்கோள்கள்

பகுப்பு:நைட்ரோபென்சீன்கள்
பகுப்பு:குளோரோ அரீன்கள்
தாத்ரா & நகர் ஹவேலி மற்றும் தாமன் & தியூ

**தாத்ரா மற்றும் நகர் அவேலி மற்றும் தாமன் மற்றும் தியூ**  (**Dadra and Nagar Haveli and Daman and Diu**, (**DNHDD**)) மேற்கு இந்தியாவில் அமைந்துள்ள, இந்தியாவின் ஓர் ஒன்றியப் பகுதியாகும். இதன் நிர்வாகத் தலைமையிடம் தமன் நகரம் ஆகும்.

தாமன் மற்றும்  தியூ & தாத்ரா மற்றும் நகர் அவேலி ஆகிய இரண்டு ஒன்றியப் பகுதிகளை இணைத்து, இப்புதிய ஒன்றியப் பகுதியை 26 சன்வரி 2020 அன்று புதிதாக நிறுவப்பட்டது. 

## வரலாறு
இந்திய விடுதலைக்கு முன்னர் இப்பகுதிகள் கோவா போன்று போர்த்துகேயர்கள் நிர்வாகத்தில் இருந்தது. 1961-ஆம் ஆண்டில் இப்பகுதிகளை போர்த்துகேயர்களிடமிருந்து கைப்பற்றி, இந்திய அரசின் உள்துறை அமைச்சர் வல்லபாய் படேல் ஆலோசனையின் படி, இந்தியாவுடன் இணைக்கப்பட்டது. 26 சனவரி 2020 அன்று முதல்  தாமன் மற்றும்  தியூ & தாத்ரா மற்றும் நகர் அவேலி ஆகிய இரண்டு ஒன்றியப் பகுதிகளை, ஒன்றாக ஒன்றிணைத்து இந்திய அரசால் நியமிக்கப்பட்ட ஒரு நிர்வாகியின் கீழ் செயல்படுகிறது.  

## புவியியல்
இந்த ஒன்றியப் பகுதி தொடர்ச்சியற்ற நான்கு பகுதிகளைக் கொண்டது. இந்த ஒன்றியப் பகுதியின் நிலப்பரப்புகள் குஜராத் மாநிலக் கடற்கரை பகுதியில் அமைந்துள்ளது.

## மாவட்ட நிர்வாகம்
இந்த ஒன்றியப் பகுதி டையு (தியூ), தமன் மற்றும் தாத்ரா மற்றும் நகர் அவேலி மாவட்டம் என மூன்று மாவட்டங்களாகப் பிரிகக்ப்பட்டுள்ளது. இதில் தியூ மட்டுமே தீவுப் பகுதியாகும். 

### மாவட்டங்கள்

### அரசியல்
இந்த ஒன்றியத்தில் தாத்ரா நகர அவேலி மற்றும் தாமன் தியூ என இரண்டு மக்களவைத் தொகுதிகள் உள்ளது.

## உயர் நீதிமன்றம்
இந்த ஒன்றியப் பகுதிகளின் நீதிமன்றங்கள், மும்பை உயர் நீதிமன்றத்தின் வரம்புக்குட்பட்டது.

## மேற்கோள்கள்

## வெளி இணைப்புகள்
* Dadra and Nagar Haveli and Daman and Diu Administration in the Dadra and Nagar Haveli area
* Dadra and Nagar Haveli and Daman and Diu Administration in the Daman and Diu area
* Dadra and Nagar Haveli and Daman and Diu Tourism 

பகுப்பு:இந்திய மாநிலங்களும் பிரதேசங்களும்
பகுப்பு:இந்தியாவின் ஒன்றியப் பகுதிகள்
குல்சன் ராய் காத்ரி

**குல்சன் ராய் காத்ரி** *(Gulshan Rai Khatri)* என்பவர்  ஓர் இந்திய மருத்துவர் மற்றும் ஒரு பொது சுகாதார நிபுணராவார். உலகளவில் காசநோய் நோயைத் தடுப்பதற்கான முயற்சியில் பெரும் பங்காற்றியவர் என்பதற்காக நன்கு அறியப்படுகிறார். மருத்துவம் மற்றும் மருத்துவக் கல்வித் துறைகளில் குல்சன் செய்த பங்களிப்புகளுக்காக இந்திய அரசு இவருக்கு  நான்காவது உயர் குடிமகன் விருதான பத்மசிறீ விருதை 2013 ஆம் ஆண்டு வழங்கிச் சிறப்பித்தது.

## வாழ்க்கை
குல்சன் ராய் காத்ரி பாக்கித்தான் நாட்டைச் சேர்ந்த தேரா இசுமாயில் கானைச் சேர்ந்தவராவார். ஆனால் இந்தியா பாக்கித்தான் பிரிவினையின்போது இவர் தனது குடும்பத்தினருடன் டெல்லிக்கு குடிபெயர்ந்தார். புதுடெல்லியில் அமைந்துள்ள மௌலானா ஆசாத் மருத்துவக் கல்லூரியில் மருத்துவ பட்டத்தை 1966 ஆம் ஆண்டில் பெற்றார். பொது சுகாதாரத்தில் முதுநிலைப் பட்டமும், சமூக மருத்துவத்தில் நிபுணத்துவம் சார்ந்த முதுநிலைப் பட்டமும் பெற்றுள்ளார்..

காத்ரி மருத்துவ பட்டம் பெற்ற பின்னர் 1966 ஆம் ஆண்டு இந்திய அரசு பணியில் சேர்ந்து பணியாற்றினார். சில ஆண்டுகளுக்கு பின் நாடு தழுவிய காசநோய் ஒழிப்புத் திட்டத்தின் தலைவராக உயர்ந்தார். 1998 ஆம் ஆண்டு மட்டும் 18 மில்லியன் நோயாளிகளுக்கு டாட்சு முறையின் மூலம் காசநோய்க்கு சிகிச்சையையும் மற்றும் நாட்பட்ட நுரையீரல் அடைப்பு நோய்க்கு சிகிச்சை முறைகளை நிர்வகித்தார். இவருடைய மொத்த பணிக்காலத்தில் கிட்டத்தட்ட  500 மில்லியன் நோயாளிகளுக்கு காசநோய் சிகிச்சை அளித்து  2002 ஆம் ஆண்டில் ஓய்வு பெற்றார்.

ஓய்வு பெற்ற பின்னர் காத்ரி உலக நுரையீரல் அறக்கட்டளையில் நுரையீரல் ஆரோக்கியம் குறித்த தொழில்நுட்ப ஆலோசகராகராகப் பணியாற்றினார். காசநோய் குறித்த உலக சுகாதார அமைப்பு நிபுணர் ஆலோசனைக் குழுவின் உறுப்பினராகவும் பொறுப்பேற்றார். உலகளாவிய ஆலோசகர் என்ற முறையில் முக்கிய உரைகளைகளை  வழங்குவதற்காக காத்ரி பல பயிற்சி பட்டறைகள் மற்றும் கருத்தரங்குகளில் பங்கேற்றார்.
 
குல்சன் ராய் காத்ரிக்கு 2013 ஆம் ஆண்டு இந்திய அரசாங்கத்தின் நான்காவது உயர் குடிமகன் விருதான பத்மசிறீ விருது வழங்கப்பட்டது. 
## மேற்கோள்கள்

## புற இணைப்புகள்
* 
* 

பகுப்பு:வாழும் மக்கள்
பகுப்பு:1944 பிறப்புகள்
பகுப்பு:இந்திய மருத்துவர்கள்
பகுப்பு:பத்மசிறீ விருது பெற்ற மருத்துவத்துறையினர்
ஆர்த்தோ-டையனிசிடின்

**ஆர்த்தோ-டையனிசிடின்** *(o-Dianisidine)* என்பது [(CH3O)(H2N)C6H3]2  என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். நிறமற்று அல்லது வெண்மை நிறத்துடன் ஆர்த்தோ-டையனிசிடின் காணப்படுகிறது. ஆர்த்தோ-அனிசிடினிலிருந்து பென்சிடின் மறுசீராக்க வினையின் வழியாக வருவிக்கப்படும் வழிப்பெறுதியான இது ஒர் இருசெயல்பாட்டு சேர்மம் என வகைப்படுத்தப்படுகிறது.

பிசு(டையசோனியம்) வழிப்பெறுதியாக உருவாதல் மூலமாக சில அசோ சாயங்கள் தயாரிப்பிற்கான முன்னோடிச் சேர்மமாக ஆர்த்தோ-டையனிசிடின் கருதப்படுகிறது. பிசு(டையசோனியம்) வழிப்பெறுதி பல்வேறு அரோமாட்டிக் சேர்மங்களுடன் இணைக்கப்படக்கூடியதாகும். நேரடி நீலம் 1,15, 22, 84 மற்றும் 98 உள்ளிட்ட வர்த்தக முக்கியத்துவம் கொண்ட சாயங்கள் ஆர்த்தோ-டையனிசிடினிலிருந்து வழிப்பெறுதிகளாக தயாரிக்கப்படுகின்றன.  
 
ஆய்வகத்தில் பெராக்சிடேசு நொதியின் மதிப்பிடுதல் செயல்முறையிலும் ஆர்த்தோ-டையனிசிடின் பயனாகிறது. இதற்கான வேதிவினை கீழ்கண்டவாறு அமைகிறது.

:ROOR' + \overset{electron\atop donor}{2e^-} + 2H+ ->[\ce{Peroxidase}] {ROH} + R'OH 

இங்குள்ள ROOR'  ஐதரசன் பெராக்சைடு மற்றும்  எலக்ட்ரான் வழங்கி ஆர்த்தோ-டையனிசிடின் ஆகும்.
 

## பாதுகாப்பு

மற்ற பென்சிடின் வழிப்பெறுதிகலைப் போல ஆர்த்தோ-டையனிசிடினும் முறையாக முறைப்படுத்தப்பட வேண்டிய ஒரு வேதிப்பொருளாகும்.  உயிர்வேதியியலில் பெராக்சைடுகளை ஆராயும் வினையாக்கியாகவும் இது பயன்படுத்தப்படுகிறது. 

## மேற்கோள்கள்

பகுப்பு:அமீன்கள்
பகுப்பு:டையசீன்கள்
பகுப்பு:பைபீனைல்கள்
ஒட்டுண்ணியை அடைகாத்தல்

**ஒட்டுண்ணியை அடைகாத்தல்** (Brood parasite) என்பது ஒரு உயிரினம் தன் இளம் உயிரினத்தை வளர்ப்பதற்கு மற்ற உயிரினங்களைச் சார்ந்திருப்பதைக் குறிப்பதாகும். இத்தந்திரம் பறவைகள், பூச்சிகள் மற்றும் மீன்களிடையே காணப்படுகிறது. ஒட்டுண்ணியானது தன் இன அல்லது மற்ற இன ஓம்புயிர்களை, தன் இளம் உயிரினங்களை அவற்றின் இளம் உயிரினங்களாகப் பாவித்து வளர்க்கச் சார்ந்திருக்கிறது.
[thumb|ஒரு [ஐரோப்பிய ஆசிய நாணல் கதிர்க்குருவி ஒரு சாதாரண குயிலை வளர்க்கிறது
.]]


## உசாத்துணை

பகுப்பு:பறவையியல்
கக்கோரி இரயில் கொள்ளை

**கக்கோரி இரயில் கொள்ளை** (Kakori Conspiracy) சம்பவமானது இந்துசுத்தான் சோசலிசக் குடியரசு அமைப்பினரால் இந்திய விடுதலைப்போராட்டத்தின் ஒரு பகுதியாக ஆங்கில அரசுக்கு எதிராக அரங்கேற்றப்பட்ட கொள்ளை சம்பவமாகும். இது இன்றைய உத்தர பிரதேச மாநிலத்தின் லக்னோ  நகருக்கு அருகிலுள்ள கக்கோரி என்னுமிடத்தில் 1925ம் ஆண்டு ஆகத்து திங்கள் 9ம் நாள் நிகழ்த்தப்பட்டது. இத்திட்டத்தை  ராம் பிரசாத் பிசுமில் மற்றும் அஷ்பகுல்லா கான் ஆகியோர் முன்னின்று நடத்தினர்.

## நோக்கம்

இந்துசுத்தான் சோசலிசக் குடியரசு அமைப்பானது ஆங்கில அரசாங்கத்தை அகிம்சை வழி அல்லாத புரட்சிகர பாதையில் எதிர்ப்பதற்காக தொடங்கப்பட்ட அமைப்பாகும். இவர்களின் ஆயுத தேவையை பூர்த்தி செய்ய போதுமான பணம் இல்லாத படியால் ஆங்கில அரசாங்கம் இந்திய நாட்டின் வடக்கு மண்டல இருப்புப்பாதை வழி கொண்டு சென்ற அரசாங்கப் பணத்தை கொள்ளையடிப்பதாக முடிவு செய்யப்பட்டது. ஆங்கில அரசாங்கத்தின் செல்வமெல்லாம் இந்தியர்களிடமிருந்து கொள்ளையடிக்கப்பட்டதாகும், எனவே அவர்களிடமிருந்து திருப்பி எடுப்பது குற்றமாகாது என இந்த கொள்ளைச்சம்பவத்தின் நியாயமாக வாதிடப்பட்டது. இந்த சம்பவம் ஆங்கில அதிகாரிகளை எதிர்த்து மட்டுமே நிகழ்த்தப்பட்ட போதிலும், தவறுதலாக இரயிலில் பயணம் செய்த சாதாரண பயணி ஒருவரும் கொல்லப்பட்டார்.

## நிகழ்வுகள்

1925ம் ஆண்டு ஆகத்து 9 அன்று அன்றைய வடக்கு மாகாணத்தின் சகரன்புரிலிருந்து லக்னோ நோக்கி சென்றுகொண்டிருந்த ஆங்கில அரசாங்க இரயில், கக்கோரி நெருங்கிய பொழுது திடீரென சங்கிலி இழுத்து நிறுத்தப்பட்டது.கண்ணிமைக்கும் நேரத்தில் காவலாளிகள் இருந்த அறைக்குள்ளே போராளிகள் நுழைந்தனர்.அவர்களின் அதிரடி தாக்குதலை காவலர்களால் சமாளிக்க இயலவில்லை. சுமார் ஒரு லட்சம் மதிப்புள்ள கிழக்கிந்திய பணம் கொள்ளையடிக்கப்பட்டது. இன்குலாப் சிந்தாபாத் என்று முழக்கமிட்டவாரே போராளிகள் பாய்ந்தோடினர்.

## இவற்றையும் பார்க்கவும்

இந்துசுத்தான் சோசலிசக் குடியரசு அமைப்பு

## மேற்கோள்கள்

## வெளி இணைப்புகள்

* கக்கோரி இரயில் கொள்ளை - பிரித்தானிக்கா வலை தளத்தில்

பகுப்பு:1925
பகுப்பு:இந்தியாவில் குற்றங்கள்
பகுப்பு:இந்திய விடுதலைப் போராட்டம்
கிமு 28

__NOTOC__
ஆண்டு **கிமு 28** (*28 BC*) என்பது யூலியன் நாட்காட்டியில் சனிக்கிழமையில், ஞாயிற்றுக்கிழமையில் அல்லது திங்கட்கிழமையில் தொடங்கிய ஒரு சாதாரண ஆண்டு அல்லது ஒரு சனிக்கிழமையில் அல்லது ஞாயிற்றுக்கிழமையில் தொடங்கிய ஒரு நெட்டாண்டு ஆகும். இவ்வாண்டு அக்காலத்தில் "ஒக்டேவியன், அக்ரிப்பா தூதர்களின் ஆண்டு" (*Year of the Consulship of Octavian and Agrippa*) எனவும், பண்டைய உரோமன் அப் ஊர்பி கொண்டிட்டா நாட்காட்டியில் **ஆண்டு 726** எனவும் அழைக்கப்பட்டது. நடுக் காலப்பகுதி முதல் ஐரோப்பாவில் அனோ டொமினி ஆண்டுகள் அறிமுகப்படுத்தப்பட்ட பின்னரே இவ்வாண்டுக்கு கிமு 28 என அழைக்கும் முறை நடைமுறைக்கு வந்தது.

## நிகழ்வுகள்
### உரோமைக் குடியரசு
* கையசு யூலியசு சேசர் ஒக்டோவியன் ஆறாவது தடவையாக உரோமத்தின் தூதர் என்ற அதியுயர் பதவிக்குத் தேர்ந்தெடுக்கப்பட்டார். இவருடன் மார்க்கசு அக்ரிப்பா இரண்டாவது தடவையாகத் தூதராகத் தேர்ந்தெடுக்கப்பட்டார்.
* உரோமைப் பேரரசின் மேலவை ஒக்டேவியன் சீசருக்கு உரோமை இராணுவத்தின் "உயர் தளபதி" என்ற பட்டத்தை வழங்கியது.
* கிமு 69 இற்குப் பின்னர் முதற்தடவையாக உரோமைக் குடியரசில் மக்கள்தொகைக் கணக்கெடுப்பு இடம்பெற்றது.
### வானியல்
* மே 10 &ndash; சூரியப்புள்ளி சீனாவில் ஆன் வானியலாளர்களால் முதன்முதலாக அவதானிக்கப்பட்டது.
* எமீலியசு வால்வெள்ளி {இன்றைய]] பாக்கித்தானில் மோதியது.

## பிறப்புகள்

## இறப்புகள்
* முதலாம் மேரியாம்னி, முதலாம் ஏரோதின் மனைவி, இளவரசி

## மேற்கோள்கள்
லைசென்சு ராஜ்ஜியம்

லைசென்சு ராஜ்ஜியம் (License Raj) (அ) அனுமதிச்சீட்டு அரசியல் (அ) அனுமதிச்சீட்டு அதிகார வரம்புமீறல் என்பது விடுதலை அடைந்த இந்தியாவில் 1947 ல் இருந்து 1990 ம் ஆண்டு வரை நடைமுறையிலிருந்த வணிகத்தின் மீதான கடுமையான அரச கட்டுப்பாட்டு கொள்கைகளை குறிப்பதற்கு பயன்படுத்தப்படும் சொல்லாடலாகும். இக்காலக்கட்டத்தில் இந்தியாவில் வணிகம் செய்வதற்கு நிறைய அரசாங்க கட்டுப்பாடுகள் இருந்தன.தொழில் தொடங்குவதற்கான அனுமதியைப் பெற கடுமையான வழிமுறைகள் வகுக்கப்பட்டிருந்தன.அக்காலக் கட்டத்தில் ஒரு புதிய தொழில் தொடங்குவதற்கான அனுமதி பெறுவதில் பல்வேறு சிக்கல்கள் இருந்தன. இருமுவதற்கு அனுமதி தும்முவதற்கும் அனுமதி என்பது போல வணிகத்தின் ஒவ்வொரு நிலையிலும் அரசு அதிகாரிகளிடம் அனுமதி பெறும் நிலை இருந்தது. இதனால் தேவையற்ற கால தாமதமும், அதனால் பொருள் நட்டமும் ஏற்பட்டதாக ஒரு கருத்து நிலவுகிறது. மேலும் இத்தகைய கடுமையான கட்டுப்பாடுகள் முறை தவறிய ஊழலுக்கும், கையூட்டுக் கலாச்சாரத்திற்கும் வித்திட்டதாக பொருளாதார அறிஞர்கள் சிலர் வாதிடுகின்றனர். இந்தியா விடுதலை அடைந்தவுடன், நாட்டின் பொருளாதாரத்தை உயர்த்திப் பிடிக்கும் முழு பொறுப்பும் புதிதாய் அமைக்கப்பெற்ற அரசியல் சாசனத்தின் வழி வந்த இந்திய அரசின் தலையில் விழுந்தது.இதனை சமாளிக்க இந்திய அரசு பொருளாதாரத்தின் அனைத்துக் கூறுகளையும் கட்டில் வைக்க எண்ணியது.அதனால் வந்த வினையே லைசென்சு ராஜ்ஜியம் ஆகும்.

## லைசென்சு ராஜ்ஜியத்திற்கான அவசியம்

இரு நூற்றாண்டுகளாக அந்நியர் ஆதிக்கத்திலிருந்த இந்தியா,விடுதலை அடைந்த நிலையில் 200 ஆண்டு தொடர்ச்சியான பொருளாதாரச் சீரழிவுகளால் தற் சார்பு அற்றும், மந்த நிலையிலும், குழப்ப நிலையிலும் இருந்தது. அதள பாதாளத்திலிருந்த பொருளாதாரத்தை மீட்டெடுத்து உயர்த்த வலிமையான கட்டமைப்புகள் தேவைப்பட்டன. சரியான திசையில் பொருளாதாரத்தை வழிநடத்த கடுமையான கட்டுப்பாடுகள் அவசியம் ஆயின. இதனையெல்லாம் கருத்தில் கொண்டே வணிகத்தின் ஒரு பகுதியான தொழில் தொடங்குவதற்கான அனுமதி பெறுவதில் கடும் கட்டுப்பாடுகள் விதிக்கப்பட்டன. நல்ல நோக்கத்தில்  ஏற்படுத்தப்பட்ட இத்தகைய கட்டுப்பாடுகளே பிற்காலத்தில் ஊழல் மற்றும் கையூட்டுச் சீரழிவுகளுக்கும் காரணமாயின. மாறி வரும் சூழ்நிலைக்கேற்ப கொள்கைகளையும், கோட்பாட்டுகளையும் மாற்றிக்கொள்ளாமையும் இதற்கு ஒரு காரணமாகும்.

## இவற்றையும் பார்க்கவும்

*தாராளமயமாக்கல்
*உலகமயமாக்கல்
*தனியார் மயமாக்கல்

## உசாத்துணை

*இந்திய பொருளாதாரக் கொள்கைகள்- சுதந்திரம் முதல் இன்று வரை https://www.drishtiias.com/to-the-points/paper3/india-s-industrial-policy
*இந்திய பொருளாதார சீர்திருத்தம் 1991https://byjus.com/free-ias-prep/economic-reforms-1991/

## வெளி இணைப்புகள்
* லைசென்சு ராஜ்ஜியம் - ஒரு பார்வை

## மேற்கோள்கள்

பகுப்பு:இந்தியப் பொருளாதாரம்
ஆர்த்தனிலிக் அமிலம்

**ஆர்த்தனிலிக் அமிலம்** *(Orthanilic acid)* என்பது C6H7NO3S  என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். இதை 2-அமினோபென்சீன்சல்போனிக் அமிலம் என்றும் அழைக்கலாம். மாறுபட்ட சூழல்களில் பென்சோயேட்டு சிதைவு மற்றும் நுண்ணுயிர் வளர்சிதை மாற்றம் போன்ற செயல்பாடுகளில் பங்கு கொள்ளும் ஓர் உயிரியல் அமிலமாக ஆர்த்தனிலிக் அமிலம் கருதப்படுகிறது. 

ஆர்த்தனிலிக் அமிலம் பெப்டைடுகளில் தலைகீழ் திருப்பம் உருவாக்குவதை ஊக்குவிக்கிறது, பெப்டைடு வரிசைமுறையில் (Xaa-SAnt-Yaa) ஒழுங்குடன் இணைக்கப்படும்போது ஒரு மடிந்த முப்பரிமாண அமைப்பைத் தூண்டி வலுவான 11- உறுப்பு -வளைய ஐதரசன் பிணைப்பைக் காட்டுகிறது. 

ஆர்த்தனிலிக் அமிலம் சில அசோ சாயங்களின் கட்டமைப்பு கூறாக உள்ளது. இதன் விளைவாக  குறைவான பாக்டீரியா சிதைவைப் பெற்றுள்ளது.  

ஆர்த்தனிலிக் அமிலங்களும் இதய பதற்றத்தை பாதிக்கும் என்று கண்டறியப்பட்டுள்ளது.  
## மேற்கோள்கள்

பகுப்பு:அனிலின்கள்
பகுப்பு:கரிமச் சேர்மங்கள்
பகுப்பு:பென்சீன் சல்போனிக் அமிலங்கள்
பகுப்பு:அமினோ அமில வழிப்பெறுதிகள்
பாரினின் பயன்

**பாரின் இன பயன்** (மொங்கோலியம்: Баян; 1236 – சனவரி 11, 1295) அல்லது **போயன்** () என்பவர் ஒரு மங்கோலியத் தளபதி ஆவார். மார்க்கோபோலோ இவரை "நூறு கண் பயன்" என்று அறிந்திருந்தார். சீன மொழிச் சொல்லில் () ஏற்பட்ட குழப்பத்தால் அவர் இவ்வாறு அறிந்திருக்கலாம். சீனாவின் சாங் அரசமரபிற்கு (960-1279) எதிராக குப்லாய் கானின் இராணுவத்தை இவர் வழிநடத்தினார். சாங் அரசமரபு வீழ்ந்து, தெற்கு சீனாவை யுவான் அரசமரபு கைப்பற்ற இவரும் ஒரு காரணம் ஆவார்.

"பயன்" என்ற மொங்கோலிய மொழிச் சொல்லுக்கு "பணக்கார" என்று பொருள்.

## பின்புலம்

இவர் நயகா என்ற செங்கிசு கானின் ஒரு தளபதியின் உறவினராகப் பிறந்தார். மங்கோலியர்களின் பாரின் பழங்குடியினத்தில் பிறந்தார். இவரது தாத்தாவும், நயகாவும் சகோதரர்கள் ஆவர். அவர்களது தந்தையின் பெயர் சிர்குகேது எபுகென். இந்த மூவரும் *[[மங்கோலியர்களின் இரகசிய வரலாறு|மங்கோலியர்களின் இரகசிய வரலாற்றில்]]* குறிப்பிடப்பட்டுள்ளனர்.
எனினும் குறைந்தது ஒரு மதிப்பிற்குரிய அறிஞர் பயன் துருக்கிய மக்கள் குழுவைச் சேர்ந்தவர் என்று குறிப்பிட்டுள்ளார். அவர்களது குடும்பமானது பெரிய கான்களுக்கு நீண்டகாலமாகச் சேவை செய்தது என்றும் குறிப்பிட்டுள்ளார்.

## உசாத்துணை

பகுப்பு:1295 இறப்புகள்
பகுப்பு:சீன மொழி வார்த்தைகளைக் கொண்ட கட்டுரைகள்
வசி

**வசி** ஆஷிப் என்பவர் தென் இந்தியத் தமிழ் திரைப்பட நடிகர் ஆவார். இவருடைய இயற்பெயர் ஷேக் முகமது சொந்த ஊர் அறந்தாங்கி ஆகும். மேலும் இவர் தன் திரைப்பயணத்தை 2012 ஆம் ஆண்டு குறும்படங்களில் நடிக்க ஆரம்பித்தார். பின் சில துணை கதபாத்திரங்களிலும்  நடித்தார். பிறகு 2018 ம் வருடம்  இயக்குநர் ஏஆர் சூரியன்மற்றும் விஜய்ஆனந்த் இயக்கத்தில் தவம் என்ற படம் மூலம் தமிழ் சினிமாவிற்கு அறிமுகம் ஆனார் இதி்ல் சீமான், வசி, பூஜா, போஸ்வெங்கட் சந்தான பாரதி மற்று்ம் சிங்கம் புலி போன்ற முக்கிய நடிகர் நடிகைகள் இப்படத்தில் பணியாற்றி உள்ளனர் இப்படமானது 2019 ஆம் வருடம் நவம்பர் 8 ம் நாள் உலகமெங்கும் வெளியானது.

## வாழ்க்கைக் குறிப்பு
தன் பள்ளிக் கல்வியை அறந்தாங்கியில் உள்ள அரசு ஆண்கள் மேல்நிலைப்பள்ளியிலும் கல்லூரிப்படிப்பை  ராஜேந்திரபுரம் என்ற இடத்தில் நைனா முகமது  கல்லூரியில் முடித்தார்.

## நடித்துள்ள படங்கள்

பகுப்பு:தமிழ்த் திரைப்பட நடிகர்கள்
4-டைமெத்தில் அமினோபீனால்

**4-டைமெத்தில் அமினோபீனால்** *(4-Dimethylaminophenol)* என்பது C8H11NO  என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். அரோமாட்டிக் சேர்மமான இதில் பீனால் மற்றும் அமீன் என்ற இரண்டு செயற்பாட்டுத் தொகுதிகளும் உள்ளன.
 
## பயன்கள்
சயனைடு நச்சுக்கு ஒரு மாற்று மருந்தாக 4-டைமெத்தில் அமினோபீனால் பயன்படுத்தப்பட்டுகிறது.   இதைப்போலவே ஐதரசன் சல்பைடு நச்சு சிகிச்சையிலும் பயனுள்ளதாக கருதப்படுகிறது. 

மெட்டீமோகுளோபின் என்ற ஈமோகுளோபினை உற்பத்தி செய்வதன் மூலம் 4-டைமெத்தில் அமினோபீனால் செயல்பட்டுகிறது.   

அவசர சிகிச்சைக்கு மட்டுமே இது பொருத்தமானதாகும். சிகிச்சையை சோடியம் தயோசல்பேட்டு அல்லது கோபாலமினை தொடர்ந்து பின்பற்ற வேண்டும்.

விலங்கு மாதிரியில் தசைவழியாக  கொடுக்கும்போது இது செயல்திறன் மிக்கதாக செயல்படுகிறது.   தசை இழைமங்களின் நசிவு நிகழ்தகவு காரணமாக தசைவழி ஊசி  தவிர்க்கப்பட வேண்டும். 250 மி.கி அளவிலான நரம்பு ஊசி பரிந்துரைக்கப்படுகிறது.  
## மேற்கோள்கள்

பகுப்பு:அனிலின்கள்
பகுப்பு:பீனால்கள்
பகுப்பு:மாற்று மருந்துகள்
பகுப்பு:4-ஐதராக்சிபீனைல் சேர்மங்கள்
விசுவ குமார் குப்தா

**விசுவ குமார் குப்தா** (*Vishwa Kumar Gupta*) என்பவர்  ஓர் இந்திய ஓமியோபதி மருத்துவராவார். இவர் புதுடெல்லியில் அமைந்துள்ள நேரு ஓமியோபதி மருத்துவக் கல்லூரியின்  முதல்வராகவும் பணியாற்றியுள்ளார். மருத்துவத் துறையில் குப்தாவின் சிறந்த பங்களிப்புகளுக்காக இந்திய அரசு  நான்காவது உயர் குடிமகன் விருதான பத்மசிறீ விருதை 2013 ஆம் ஆண்டு குப்தாவுக்கு வழங்கி கவுரவித்தது..

## வாழ்க்கை

ஓம் பிரகாசு குப்தாவின் மகனாகிய விசுவ குமார் குப்தா கான்பூரைச் சேர்ந்தவர். இந்தியாவின் தலைநகரான தில்லியில் உள்ள ஓமியோபதி மருத்துவ கல்லூரியில் மாற்று மருத்துவத் துறையான ஓமியோபதி துறையில் பட்டம் பெற்றார். குப்தா புதுதில்லியில் உள்ள நேரு ஓமியோபதி மருத்துவக் கல்லூரியில் தனது மருத்துவ பணியை ஆரம்பித்து அங்கேயே கல்லூரியின் முதல்வராக பொறுப்பில் இருந்து ஓய்வு பெற்றார்.

இந்திய ஓமியோபதி மருத்துவர்கள் நிறுவனத்தின் தலைவராக குப்தா 1998 ஆம் ஆண்டு முதல் 2002  ஆம் ஆண்டு வரை தொடர்ச்சியாக இரண்டு ஆண்டு காலம் பொறுப்பு வகித்தார். 1990 ஆம் ஆண்டு முதல் 1995 ஆம் ஆண்டு வரை  மத்திய ஓமியோபதி மன்றத்தின் உறுப்பினராகவும் இருந்தார். இவை தவிர குப்தா இந்திய அரசு சார்பாக  சுகாதாரம் மற்றும் குடும்ப நலத்துறை அமைச்சரகம் திட்டமிடும் பல்வேறு திட்டங்களுக்காக பல குழுக்களில் உறுப்பினராகவும் இருந்துள்ளார். இந்திய குடியரசு தலைவருக்கு கவுரவ மருத்துவராகவும் சிறிது காலம் இருந்தார்.

குப்தா பல தேசிய மற்றும் பன்னாட்டு  மாநாடுகளில் பங்கேற்று தன்னுடைய அறிவியல் கட்டுரைகளை வழங்கியுள்ளார்.  மேலும்  2013 ஆம் ஆண்டு  இந்திய அரசின் நான்காவது  உயர் குடிமகன் விருதான பத்ம சிறீ விருது பெற்றார்.  புதுதில்லியில் உள்ள ராசோரி  கார்டனில் வசிக்கிறார்.

## மேற்கோள்கள்
 
## புற இணைப்புகள்
* 

பகுப்பு:வாழும் மக்கள்
பகுப்பு:இந்திய மருத்துவர்கள்
பகுப்பு:பத்மசிறீ விருது பெற்ற மருத்துவத்துறையினர்
பகுப்பு:உத்தரப் பிரதேச நபர்கள்
கௌசல் மாவட்டம்

**கௌசல் மாவட்டம்** (**Khawzawl district**) வடகிழக்கு இந்தியாவில் அமைந்த மிசோரம் மாநிலத்தின் 11 மாவட்டங்களில் ஒன்றாகும். சம்பாய் மாவட்டத்தின் சில பகுதிகளைக் கொண்டு இம்மாவட்டம் 3 சூன் 2019 அன்று புதிதாக நிறுவப்பட்டது..இதன் நிர்வாகத் தலைமையிட நகரம் கௌசல் ஆகும்.  இம்மாவட்டத்தின் கிழக்கில் மியான்மர் நாட்டின் எல்லை, வடக்கில் மணிப்பூர்  மாநிலத்தின் சுராசாந்துபூர் மாவட்டம் உள்ளது. 

இம்மாவட்டம் 28 நகரங்களும், கிராமங்களும் கொண்டது..கௌசால் நகரத்தில் மட்டும்  3,000 குடும்பங்களும், 14,000 மக்களும் வாழ்கின்றனர்.. கௌசால் மாவட்டம்  7,372 குடும்பங்களும், 36,381 மக்கள்தொகையும் கொண்டது..

## தட்ப வெப்பம்
குளிர்கால வெப்பம் 0&nbsp;°C to 20&nbsp;°C வரையிலும், கோடைக்கால வெப்பம் 15&nbsp;°C and 30&nbsp;°C இருக்கும் .

## போக்குவரத்து
மிசோரம் மாநிலத் தலைநகரம் அய்சாலிருந்து 152 கிலோ மீட்டர் தொலைவில் கௌசல் நகரம் உள்ளது.

## மேற்கோள்கள்

பகுப்பு:மிசோரம் மாவட்டங்கள்
அனத்தியால் மாவட்டம்

**அனத்தியால் மாவட்டம்** (**Hnahthial district**) வடகிழக்கு இந்தியாவில் அமைந்த மிசோரம் மாநிலத்தின் 11 மாவட்டங்களில் ஒன்றாகும். இம்மாவட்டம் 3 சூன் 2019 அன்று புதிதாக நிறுவப்பட்டது.. இதன் நிர்வாகத் தலைமையிட நகரம் **[[அனத்தியால்]]** ஆகும்.

## மாவட்ட நிர்வாகம்
இம்மாவட்டம் தெற்கு துய்பூய், வடக்கு லாங்லே மற்றும் கிழக்கு லாங்லே என மூன்று சட்டமன்றத் தொகுதிகளைக் கொண்டது. இம்மாவட்டத்தில் உள்ள 27 ஊர்கள் மற்றும் கிராமங்களில் 7187 குடும்பங்கள் உள்ளன. இம்மாவட்ட மக்கள்தொகை 28,468 ஆகவுள்ளது. அதில் ஆண்கள் 14,208 மற்றும் பெண்கள் 14,260 ஆகவுள்ளனர்..

## புவியியல்
இம்மாவட்டத்தின் வடக்கு மற்றும் வடகிழக்கில் சேர்ச்சிப் மாவட்டம், கிழக்கில் மியான்மர் நாடு, தெற்கில் சாய்ஹா மாவட்டம், மேற்கிலும், வடமேற்கிலும் லுங்லேய் மாவட்டம் அமைந்துள்ளது.

## மேற்கோள்கள்

பகுப்பு:மிசோரம் மாவட்டங்கள்
கோடம்பாக்கம் மேம்பாலம்

வலது|thumb|200x200px| கோடம்பாக்கம் மேம்பாலம்
**கோடம்பாக்கம் மேம்பாலம்** இந்தியாவின் சென்னை நகரில் உள்ள ஒரு சாலை மேம்பாலமாகும். 1965 ஆம் ஆண்டில் திறக்கப்பட்டது, இது நகரத்தின் பழமையான மேம்பாலங்களில் ஒன்றாகும். இந்த பாலத்தின் நீளம் 623 மீட்டர்.  

## வரலாறு
சென்னை நகரத்தின் பரபரப்பான நகரானகோடம்பாக்கத்தில் வண்டித்தடத்தினைக் கடந்து சாலை செல்ல வேண்டியிருந்தது. அதிக போக்குவரத்தால் நெரிசல் ஏற்படுவதைத் தவிர்க்க மேம்பாலம் கட்ட வேண்டும் என 1950 களின் பிற்பகுதியில் மக்களவையில் முதன்முதலில் தெரிவிக்கப்பட்டது.  அதன்படி சென்னை மாநில நெடுஞ்சாலைத் துறை 1963 செப்டம்பரில் மேம்பாலம் கட்டுமானத்தினைத் தொடங்கி  1965 செப்டம்பரில் நிறைவு செய்தது. 

## மேற்கோள்கள்

## வெளி இணைப்புகள்

* 
பகுப்பு:சென்னையின் பாலங்களும் மேம்பாலங்களும்
பகுப்பு:சென்னை
இலத்திகா

**இலத்திகா (Lathika)**  இவர் ஓர் இந்திய பின்னணிப் பாடகர் ஆவார். 1980களின் பிற்பகுதியிலிருந்து 1990களின் முற்பகுதி வரை மலையாளத் திரைப்படத் துறையில் இசை விளக்கப்படங்களில் குரல் கொடுத்துள்ளார். 300க்கும் மேற்பட்ட படங்களுக்கு முக்கியமாக மலையாளம் மற்றும் தமிழ்த் திரைப்பட பாடல்களுக்காக இவர் குரல் கொடுத்துள்ளார். அந்தக் காலத்தின் இவரது சில புகழ் பெற்ற பாடல்கள் 'கத்தோடு கதோரம்…' மற்றும் 'தேவதூதர் பாடி…' ( கத்தோடு கதோரம் 1985 படம் ), 'பூ வேனம் பூப்பாத வேனம்…' (ஒரு மின்னாமினுங்கின்டே நூருங்குவெட்டம் ), மற்றும் 'தரும் தலிரும்…' ( சிலம்பு ) ஆகியன.

## தொழில்
இலத்திகா தனது 16 வயதில் இயக்குநர் ஐ.வி.சசியின் 'அபிநந்தம்' (1976) என்ற படத்திற்காக கண்ணூர் ராஜன் இசையமைத்த 'புஷ்பதல்பதின் ..' என்ற படத்தில் அறிமுகமானார். பாடகர்  கே.ஜே.யேசுதாசுடன் இவர் இணைந்து பாடினார்.

## தற்போதைய வாழ்க்கை
தற்போது திருவனந்தபுரத்தில் உள்ள சுவாதி திருநாள் இசைக் கல்லூரியில் இசைத் துறையில் விரிவுரையாளராக பணியாற்றி வந்த இவர் தற்போது உதவி பேராசிரியராகப் பதவி உயர்வு பெற்று, அதே கல்லூரியில் பணிபுரிந்து வருகிறார்.

## மேற்கோள்கள்

## வெளி இணைப்புகள்
*
*Lathika at MSI

பகுப்பு:மலையாளத் திரைப்படப் பின்னணிப் பாடகர்கள்
பகுப்பு:தமிழ்த் திரைப்படப் பின்னணிப் பாடகர்கள்
பகுப்பு:வாழும் மக்கள்
பகுப்பு:கேரள சங்கீத நாடக அகாதமி விருது பெற்றவர்கள்
எஸ். சீனிவாசன்

**எஸ். சீனிவாசன்** (**S. Srinivasan)** இவர் ஓர் இந்திய கட்டிடப் பொறியாளர் ஆவார். இவர் திருக்குறளை கன்னட மொழியில் மொழிபெயர்த்ததில் மிகவும் பிரபலமானார்.

எஸ்.சீனிவாசன் கர்நாடகாவின் கொல்லேகலில் தமிழ் பேசும் குடும்பத்தில் பிறந்தார். தரகபுரா மற்றும் அலகள்ளி கிராமங்களில் தனது பள்ளிப்படிப்பை முடித்தார். பின்னர் மைசூரில் உள்ள புனித பிலோமினா கல்லூரி மற்றும் கோயம்புத்தூரில் உள்ள சிறீ ராமகிருஷ்ணா மிஷன் பாலிடெக்னிக் ஆகியவற்றில் பயின்றார். 1965 ஆம் ஆண்டில் கட்டிடப் பொறியாளாராக தனது வாழ்க்கையைத் தொடங்கிய இவர் 2003 இல் ஓய்வு பெற்றார். பின்னர் உதயம் என்ற தமிழ் இதழில் எழுதத் தொடங்கிய இவர் தமிழ் வாசகர்களுக்கு 'உதயம்' சீனிவாசன் என்று அறிமுகமானார்.   இவரது மொழிபெயர்ப்பு நாடகம் கிரிஷ் கர்னாட் மூலம் 'அயாவதானா' என்ற  பெயரில் தில்லி தமிழ் சங்கத்தில் அரங்கேறியது.  

2014 ஆம் ஆண்டில், சீனிவாசன் முழுத் திருக்குறள் உரையையும் கன்னட மொழியில் மொழிபெயர்த்தார். இதை சென்னையில் உள்ள செம்மொழித் தமிழாய்வு மத்திய கழகம் வெளியிட்டது. 

## குறிப்புகள்

பகுப்பு:தமிழ்-கன்னட மொழிபெயர்ப்பாளர்கள்
சைத்துவல் மாவட்டம்

**சைத்துவல் மாவட்டம்** (**Saitual district**) வடகிழக்கு இந்தியாவில் அமைந்த மிசோரம் மாநிலத்தின் 11 மாவட்டங்களில் ஒன்றாகும். இம்மாவட்டம் 3 சூன் 2019 அன்று புதிதாக நிறுவப்பட்டது.. இதன் நிர்வாகத் தலைமையிடம் சைத்துவல் நகரத்தில் உள்ளது. மிசோரம் மாநிலத் தலைநகரான
அய்சாலிருந்து 77 கிலோ மீட்டர் தொலைவில் சைத்துவல் நகரம் அமைந்துள்ளது.

## மாவட்ட நிர்வாகம்
இம்மவாடம் சால்பில்த், தவி மற்றும் லெங்டிங் என மூன்று சட்டமன்றத் தொகுதிகளும் கொண்டது. மேலும் இது மிசோரம் மக்களவைத் தொகுதிக்கு உட்பட்டது.
## மக்கள் தொகை பரம்பல்
37 கிராமகளும், நகரங்களும், 11,619 குடும்பங்களும் கொண்ட இம்மாவட்டத்தின் மொத்த மக்கள்தொகை 50,575 ஆகும். அதில்  25,607 ஆண்களும் மற்றும் 24,968 பெண்களும் உள்ளனர்.
## மேற்கோள்கள்

பகுப்பு:மிசோரம் மாவட்டங்கள்
காக்சிங் மாவட்டம்

**காக்சிங் மாவட்டம்** (**Kakching District**) இந்தியாவின் வடகிழக்கில் அமைந்த மணிப்பூர் மாநிலத்தின் 16 மாவட்டங்களில் ஒன்றாகும்.இதன் தலைமையிடம் காக்சிங் நகரம் ஆகும்.  தவுபல் மாவட்டத்தின் சில பகுதிகளைக் கொண்டு இப்புதிய காக்சிங் மாவட்டம் 8 டிசம்பர் 2016 அன்று புதிதாக நிறுவப்பட்டது. 2011-ஆம் மக்கள்தொகை கணக்கெடுப்பின் இம்மாவட்டத்தின் மக்கள்தொகை 1,35,481 ஆகும். 

## வருவாய் வட்டங்கள்
இம்மாவட்டம் 2 வருவாய் வட்டங்களைக் கொண்டது. அவைகள்;
* காக்சிங் வட்டம்  
* வைக்கோங் வட்டம்

## சட்டமன்றத் தொகுதிகள்
* ஹயாங்லாம் சட்டமன்றத் தொகுதி
* வாபாகாய் சட்டமன்றத் தொகுதி
* சுக்னு சட்டமன்றத் தொகுதி
* காக்சிங்  சட்டமன்றத் தொகுதி

## மேற்கோள்கள்

பகுப்பு:மணிப்பூர் மாவட்டங்கள்
டிசம்பர் 15 உக்ரைன் மின் பகிர்மானத்தில் நடத்தப்பட்ட சைபர் தாக்குதல்

**டிசம்பர் 2015 உக்ரைன் பவர் கிரிட் சைபராடாக்** 23 டிசம்பர் 2015 அன்று நடந்தது, இது ஒரு பவர் கிரிட்டில் அறியப்பட்ட முதல் வெற்றிகரமான சைபராடாக் என்று கருதப்படுகிறது. உக்ரைனில் உள்ள மூன்று எரிசக்தி விநியோக நிறுவனங்களின் தகவல் அமைப்புகளை ஹேக்கர்கள் வெற்றிகரமாக சமரசம் செய்து இறுதி நுகர்வோருக்கு மின்சார விநியோகத்தை தற்காலிகமாக சீர்குலைக்க முடிந்தது. 

அதிகம் பாதிக்கப்பட்டவர்கள் «  (     ; சேவை இவானோ-பிராங்கிவ்ஸ்க் ஒப்லாஸ்ட்): 30 துணை மின்நிலையங்கள் (ஏழு 110 கி.வி துணை மின்நிலையம் மற்றும் 23 35 கி.வி துணை மின்நிலையம்) அணைக்கப்பட்டன, மேலும் சுமார் 230 ஆயிரம் பேர் 1 முதல் 6 மணி நேரம் வரை மின்சாரம் இல்லாமல் இருந்தனர்.  

அதே நேரத்தில் மற்ற இரண்டு எரிசக்தி விநியோக நிறுவனங்களின் நுகர்வோர், «  » (    ; சேவைக்கான Chernivtsi ஒப்லாஸ்து ) மற்றும் «Kyivoblenergo» (    ; சேவை கைவ் ஒப்லாஸ்ட் ) ஒரு சைபராட்டாக்கால் பாதிக்கப்பட்டது, ஆனால் சிறிய அளவில். ஒரு நிறுவனத்தின் பிரதிநிதிகளின் கூற்றுப்படி, ரஷ்ய கூட்டமைப்பிற்கு ஒதுக்கப்பட்ட ஐபி முகவரிகள் கொண்ட கணினிகளிலிருந்து தாக்குதல்கள் நடத்தப்பட்டன.  

புதுப்பிக்கத்தக்க ஆற்றலின் விரிவாக்கப் பயன்பாடு தொடர்பாக கட்டங்களை ஹேக்கிங் செய்வது குறித்த கவலைகளுக்கு உக்ரைன் பவர் கிரிட் சைபராடாக் மட்டுப்படுத்தப்பட்ட பொருத்தப்பாடு உள்ளது என்று வாதிடப்பட்டது, ஏனெனில் உக்ரைன் வழக்கு வேறு இடங்களில் பொருந்தாத சிறப்பு நிலைமைகளின் கீழ் நடந்தது.  

## விளக்கம்
சைபர் தாக்குதல் சிக்கலானதாகவும் பின்வரும் படிகளைக் கொண்டிருந்தது:  

* பிளாக்எனர்ஜி தீம்பொருளுடன் ஈட்டி-ஃபிஷிங் மின்னஞ்சல்களைப் பயன்படுத்தி கார்ப்பரேட் நெட்வொர்க்குகளின் முன் சமரசம்; 
* SCADA ஐ கட்டுப்பாட்டில் வைத்திருத்தல், தொலைதூர துணை மின்நிலையங்களை அணைத்தல்; 
* ஐடி உள்கட்டமைப்பு கூறுகளை முடக்குதல் / அழித்தல் ( தடையில்லா மின்சாரம், மோடம்கள், ஆர்.டி.யுக்கள், கம்யூட்டேட்டர்கள்); 
* கில்டிஸ்க் தீம்பொருளுடன் சேவையகங்கள் மற்றும் பணிநிலையங்களில் சேமிக்கப்பட்ட கோப்புகளை அழித்தல்; 
* இருட்டடிப்பு குறித்த புதுப்பித்த தகவல்களை நுகர்வோருக்கு மறுக்க அழைப்பு மையத்தில் சேவை மறுப்பு தாக்குதல். 

மொத்தத்தில், 73 வரை &nbsp; மெகாவாட் மின்சாரம் வழங்கப்படவில்லை (அல்லது உக்ரைனில் தினசரி மின்சார நுகர்வு 0.015%).  

எரிசக்தி விநியோக நிறுவனங்கள் மீதான சைபர் தாக்குதல்கள் உக்ரேனில் நடந்து வரும் மோதலின் போது நடந்தன, இது ரஷ்ய மேம்பட்ட தொடர்ச்சியான அச்சுறுத்தல் குழுவிற்கு "சாண்ட்வோர்ம்" என்று அழைக்கப்படுகிறது.  

## மேலும் காண்க

* உக்ரைனில் 2017 சைபர் தாக்குதல்கள் 
* ரஷ்யாவின் சைபர்வார்ஃபேர் 
* தொழிலதிபர் 
* உக்ரேனில் ரஷ்ய இராணுவ தலையீடு (2014 - தற்போது வரை) 

## குறிப்புகள்

## மேலும் படிக்க

* 
* 

## வெளி இணைப்புகள்

* ஆதி நா கேம்லீல் (2017-10-6) "ஸ்மார்ட் கட்டம் மற்றும் மேம்பட்ட அளவீட்டு உள்கட்டமைப்பைப் பாதுகாத்தல்" . 
*  
*  
*  
*  
* ICS-CERT, உக்ரேனிய சிக்கலான உள்கட்டமைப்புக்கு எதிரான சைபர் தாக்குதல் (IR-ALERT-H-16-056-01)

பகுப்பு:மின் தடைகள்
ஜிரிபாம் மாவட்டம்

**ஜிரிபாம் மாவட்டம்** (**Jiribam District**) இந்தியாவின் வடகிழக்கில் அமைந்த மணிப்பூர் மாநிலத்தின் 16 மாவட்டங்களில் ஒன்றாகும்.  கிழக்கு இம்பால் மாவட்டத்தின் சில பகுதிகளைக் கொண்டு இப்புதிய ஜிரிபாம் மாவட்டம் டிசம்பர், 2016-இல் புதிதாக நிறுவப்பட்டது.இதன் நிர்வாகத் தலைமையிடம் ஜிரிபாம் நகரம் ஆகும். இம்மாவட்டம் 232 சதுர கிலோ மீட்டர் பரப்பளவும், 43,818 மக்கள்தொகையும் கொண்டது.

## வருவாய் வட்டங்கள்
ஜிரிபாம் மாவட்டம் 2 வருவாய் வட்டங்களைக் கொண்டது. அவைகள்:
* ஜிரிபாம் வட்டம் 
* போரோபெக்ரா வட்டம்  

## பேசப்படும் மொழிகள்

## மேற்கோள்கள்

பகுப்பு:மணிப்பூர் மாவட்டங்கள்
காங்போக்பி மாவட்டம்

**காங்போக்பி மாவட்டம்** (**Kangpokpi District**) வடகிழக்கு இந்தியாவில் அமைந்த மணிப்பூர் மாநிலத்தின் 16  மாவட்டங்களில் ஒன்றாகும். இதனை **சதர் மலைகள் மாவட்டம்** என்றும் அழைப்பர்.  சேனாபதி மாவட்டத்தின் சில பகுதிகளைக் கொண்டு இப்புதிய காங்போக்பி மாவட்டம் 8 டிசம்பர் 2016 அன்று 7 வருவாய் வட்டங்களுடன்   நிறுவப்பட்டது. இதன் நிர்வாகத் தலைமையிடம் காங்போக்பி நகரம் ஆகும்.
## மாவட்ட நிர்வாகம்
### வருவாய் வட்டங்களும் ஊராட்சி ஒன்றியங்களும்
இம்மாவட்டம் 9 வருவாய் வட்டங்களையும், 9 ஊராட்சி ஒன்றியங்களையும் கொண்டுள்ளது.
## மேற்கோள்கள்

## வெளி இணைப்புகள்

பகுப்பு:மணிப்பூர் மாவட்டங்கள்
காம்ஜோங் மாவட்டம்

**காம்ஜோங் மாவட்டம்** (**Kamjong district**) வடகிழக்கு இந்தியாவில் அமைந்த மணிப்பூர் மாநிலத்தின் 16 மாவட்டங்களில் ஒன்றாகும். இம்மாவட்டத்தின் நிர்வாகத் தலைமையிட நகரம் **காம்ஜோங்** ஆகும். உக்ருல் மாவட்டத்தின் சில பகுதிகளைக் கொண்டு இப்புதிய  மாவட்டம் 8 டிசம்பர் 2016 அன்று புதிதாக நிறுவப்பட்டது.

இதன் நிர்வாகத் தலைமையிடம் காம்ஜோங் ஆகும். இம்மாவட்டம் மாநிலத் தலைநகரான இம்பால் நகரத்திலிருந்து 120 கிலோ மீட்டர் தொலைவில் உள்ளது.

## புவியியல்
கடல் மட்டத்திலிருந்து 3114 மீட்டர் கிழக்கு இமயமலையில் அமைந்த இம்மாவட்டத்தின் கிழக்கில் மியான்மர் நாட்டின் நீண்ட எல்லையும், மேற்கில் சேனாபதி மாவட்டம், வடக்கில் உக்ருல் மாவட்டம் மற்றும் தெற்கில் சந்தேல் மாவட்டம் எல்லைகளாகக் கொண்டுள்ளது.  

## மக்கள்
2000 சதுர கிலோ மீட்டர் பரப்பளவு கொண்ட் இம்மாவட்டத்தின் மக்கள்தொகை 45,616 ஆகவுள்ளது. மக்கள்தொகையில் பழங்குடி இன 94% தங்குல் நாகா மக்களும், 4.59%  குக்கி  மக்களும் வாழ்கின்றனர். இம்மாவட்ட மக்களில் கிறித்துவ சமயத்தை பெரும்பான்மையாக பயில்கின்றனர். 

## வருவாய் வட்டங்கள்
இம்மாவட்டத்தில் 4 வருவாய் வட்டங்கள் கொண்டது.
* காம்ஜோங் வட்டம் 
* சஹாம்பூங் 
* கசோம் குல்லென் வட்டம் 
* புயூங்கியார் வட்டம் 

## மேற்கோள்கள்

பகுப்பு:மணிப்பூர் மாவட்டங்கள்
அலெக்சாந்தர் தோம்

thumb|right|இலாங் மெக்கும் அவரது பெண்மக்களும்,  அலெக்சாந்தர் தோமின் மிகப்பெரிய B-வகைமை தட்டையான வட்டம்
**அலெக்சாந்தர் ''சாந்தி'' தோம்**  *(Alexander Sandy Thom)* (26 மார்ச்சு 1894 – 7 நவம்பர் 1985) ஒரு இசுகாட்டியப் பொறியாளரும் தொல்வானியலாளரும் ஆவார் இவரது பெருங்கற்கால முற்றம் எனும் கோட்பாடு மிகவும் பெயர்பெற்ற கற்காலம் சார்ந்த கோட்பாடாகும். இக்கோட்பாடு கல்வட்டங்களின் வகைமைகளையும்  கல்கட்டமைப்புகள் அமைந்த தொல்லியல் களங்களின் கோட்பாடுகளையும் விளக்குகிறது.

## வெளியீடுகள்
தொல்வானியல் வெளியீடுகள்.
* 
* 
* 
* 
* 
* 
* Thom, Alexander., Megalithic sites in Britain, Clarendon Press, Oxford, 1967 .
* 
* Thom, Alexander., Megalithic Lunar Observatories, Clarendon Press, Oxford, 1970.
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* Thom, Alexander., Megalithic remains in Britain and Brittany, Clarendon Press, Oxford, 1978.
* 
* 
* 
* Thom, Alexander, Thom Archibald Stevenson, Burl, Aubrey., *Megalithic rings: plans and data for 229 monuments in Britain*,  British Archaeological Reports, 1980, 
* Thom, Alexander, Statistical and philosophical arguments for the astronomical significance of standing stones, in D.C. Heggie, Archaeoastronomy in the Old World, Cambridge University Press, 53–82, 1982.
* Thom, Alexander, Statistical and philosophical arguments for the astronomical significance of standing stones with a section on the solar calendar, in D.C. Heggie, Archaeoastronomy in the Old World, Cambridge University Press, 53–82, 1982.
* 
* 
* 1990. Thom, Alexander and Burl, Aubrey *Stone Rows and Standing Stones: Britain, Ireland and Brittany* B.A.R. 1990, 

## மேற்கோள்கள்

## வெளி இணைப்புகள்
* Thom's publications at the Astrophysics Data System
* Biography
* "Astronomy before History", by Clive Ruggles and Michael Hoskins, a chapter from the *Cambridge Concise History of Astronomy*, Michael Hoskin ed., 1999
* Alexander Thom, obituary by D. C. Heggie, *[[Quarterly Journal of the Royal Astronomical Society]]*, Vol 28, No 2, p 178-182
* BBC Archive – Chronicle | Cracking the Stone Age Code
* Video footage of his home at Dunlop in Ayrshire

பகுப்பு:1894 பிறப்புகள்
பகுப்பு:1985 இறப்புகள்
பகுப்பு:இசுக்காட்லாந்துத் தொல்லியலாளர்கள்
பகுப்பு:இசுகாட்டியப் பொறியியலாளர்கள்
அமிபீனாசோல்

**அமிபீனாசோல்** *(Amiphenazole)* என்பது C9H9N3S   என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். தாப்டாசில் என்ற பெயராலும் இது அழைக்கப்படுகிறது. பாரம்பரியமாக மூச்சு விடும் செயல்முறையை  தூண்டுவதற்காக பயன்படுத்தப்படும் இச்சேர்மம் பார்பிட்டியுரேட்டு அல்லது ஓபியேட்டு மருந்துகள் மிகையாகக் கொடுக்கப்படும்போது மாற்று மருந்தாகப் பயன்படுத்தப்பட்டது. இப்பயன்பாட்டுக்கு கொடுக்கும் போது அமிபீனாசோலுடன் பெமிகிரைடு சேர்த்து கொடுப்பது வழக்கமாகும்.   பிற மயக்க மருந்துகளிலிருந்து விடுவிக்கவும்  சுவாசக் கோளாறுக்கான சிகிச்சையளிக்கவும் கூட இதைப் பயன்படுத்துவார்கள்.  வலிநீக்கியான மார்ஃபீன் உற்பத்தி செய்யும் விழிப்புநிலை தடுமாறுதல் மற்றும் சுவாச மன அழுத்தத்தை அமிபீனாசோல் எதிர்க்கும் என்பதனாலும் வலிநீக்கி மீது குறைவான விளைவைக் கொண்டிருப்பதாலும் இது மிகவும் பயனுள்ளதாக கருதப்படுகிறது.  தோக்சாப்ராம், நாலோக்சோன் போன்ற குறிப்பிட்ட சிறப்பு மூச்சுத் தூண்டிகளும் எதிர்ப்பு மருந்துகளும்  நடைமுறையில் இருப்பினும் அமிபீனாசோல் இன்னும் சில நாடுகளில் அரிதாகப் பயன்படுத்தப்படுகிறது. 
## மேற்கோள்கள்

பகுப்பு:மாற்று மருந்துகள்
பகுப்பு:மருந்துகள்
பகுப்பு:தயசோல்கள்
பீனைல் ஐதராக்சிலமீன்

**பீனைல் ஐதராக்சிலமீன்** (Phenylhydroxylamine)  என்பது C6H5NHOH  என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். ஏற்ற ஒடுக்கத்துடன் தொடர்புடைய இணைகளான அனிலின்  (C6H5NH2) மற்றும் நைட்ரோசோபென்சீன் C6H5NO சேர்மங்களுக்கிடையிலான ஓர் இடைநிலை என்று இது வகைப்படுத்தப்படுகிறது.
 
## தயாரிப்பு

நைட்ரோபென்சீனை அமோனியம் குளோரைடு முன்னிலையில் துத்தநாகத்துடன் சேர்த்து ஒடுக்க வினைக்கு உட்படுத்தினால் பீனைல் ஐதராக்சிலமீன் உருவாகிறது.    
மாற்றாக, நைட்ரோபென்சீனை ஐதரசீனை ஓர் ஐதரசன் மூலப்பொருளாகப் பயன்படுத்தி ரோடியம் வினையூக்கியின் மீது செலுத்தி மாற்று ஐதரசனேற்றம் செய்தும் இதை தயாரிக்கலாம்.  

## வினைகள்

வெப்பப்படுத்தினால் பீனைல் ஐதராக்சிலமீன்  நிலைப்புத்தன்மையை இழக்கிறது. மேலும் வலிமையான அமிலங்களின் முன்னிலையில் பாம்பெர்கெர் மறுசீராக்கல் வினை  வழியாக 4-அமினோபீனோலாக எளிதில் மறுசீரமைப்பு அடைகிறது. டைகுரோமேட்டுடன் பீனைல் ஐதராக்சிலமீன் சேர்க்கப்படும்போது ஆக்சிசனேற்ற வினைக்கு உட்பட்டு நைட்ரோசோபென்சீன் உருவாகிறது.  

பீனைல் ஐதராக்சிலமீனுடன் பென்சால்டிகைடு சேர்க்கப்படும்போது நன்கு அறியப்பட்ட 1,3-டைபோலான டைபீனைல்நைட்ரோன் உருவாகிறது. 

::C6H5NHOH  +  C6H5CHO →  C6H5N(O)=CHC6H5  +  H2O

## மேற்கோள்கள்

பகுப்பு:ஐதராக்சிலமீன்கள்
நாட்டுப்புறவியலிலும் இலக்கியத்திலும் கார்த்திகை விண்மீன்

இரவு வானத்தில் திறந்த பால்வெளிக் கொத்தான கார்த்திகை விண்மீன், தனது  உயர்பொலிதிறம் காரணமாகவும் இது வான்கோள நடுவரைத் தளத்தின்நெடுகில் உள்ளதாலும் (புவிக்கோளத் தளம் மட்டுமன்றி, தோராயமாக, சூரியக் குடும்ப முழுக்கோள் தளம் போன்றது)  பல பண்டையப் பண்பாடுகளிலும் ஏன், புத்தியல் பண்பாடுகளிலும் பரவலான  சிறப்பிடம் பெறுகிறது.  இதன் ஆண்டுதோறுமான விண்மீன் எழுச்சியும் மறைவும் , பல்லாயிரம் ஆண்டுகளாக பல பருவங்களிலும் நிகழும் நாள்(காண்க, கோள் தலையாட்டம்) பல பண்டைய இனக்குழுக்களில் நாட்டுப்புறச் சடங்கு நாளாக கடைபிடிக்கப்படுகிறது .

அறிஞர் சுட்டித் தாம்சன் குறிப்பிடுவதுபோல,  இந்த விண்மீன் குழு  ஏழு உடன்பிறந்த மங்கையராக "கிட்டதட்ட பெரும்பாலும் கற்பனை" செய்யப்படுவதோடு ஏன் இவற்றில் ஆறுமட்டும் தோன்றுகிறது என்பதற்கு தொன்ம விளக்கங்களும் தரப்படுகினறன. அசுக்கோ பர்போலா கூறுவது போல, சிந்துவெளி இலச்சினைகளின் விளக்கத்தில் வெளியாகிய அறுமீன் என ஆறு மட்டுமே குறிப்பிடும் வழக்கும் நிலவுகிறது.

## வட ஆப்பிரிக்கா

### பெர்பெர் மக்கள்

## மேற்கோள்கள்

நாட்டுப்புறவியலும் இலக்கியமும்
பகுப்பு:நாட்டுப்புறவியல்
தேங்க்னோவ்பல் மாவட்டம்

**தேங்க்னோவ்பல் மாவட்டம்**  (**Tengnoupal District**) இந்தியாவின் வடகிழக்கில் அமைந்த மணிப்பூர் மாநிலத்தின் 16 மாவட்டங்களில் ஒன்றாகும். சந்தேல் மாவட்டத்தின் 3 வருவாய் வட்டங்களைக் கொண்டு இப்புதிய மாவட்டம் 8 டிசம்பர் 2016 அன்று நிறுவப்பட்டது.  இதன் நிர்வாகத் தலைமையிடம்  தேங்க்னோவ்பல்  நகரம் ஆகும். இது மியான்மர் நாட்டின் எல்லையில் அமைந்த மாவட்டம் ஆகும். இம்மாவட்டத்தின் மோரே நகரம் மியான்மரின் எல்லையில் உள்ளது.

## வருவாய் வட்டங்கள்
தேங்க்னோவ்பல் மாவட்டம் 3 வருவாய் வட்டங்களைக் கொண்டுள்ள்து. அவைகள்: 
* தேங்க்னோவ்பல் வட்டம்
* மோரே வட்டம் 
* மச்சி வட்டம்

## மேற்கோள்கள்

*
*
*
*
*
*

பகுப்பு:மணிப்பூர் மாவட்டங்கள்
கொரோனாவைரசு விருந்து

thumb| கொரோனா பீர் சில நேரங்களில் கொரோனா வைரசு விருந்துகளில் குடிக்கப்படுகிறது
thumb| ஆஸ்திரேலியாவின் ஒரு இடத்தில் உள்ளூர்வாசிகளுக்கு மட்டுமே "கொரோனா விருந்து" க்கு அழைப்பு
**கொரோனா வைரசு விருந்து (coronavirus party) (கொரோனா விருந்து)** அல்லது பொது ஒடுக்க விருந்து என்றும் அழைக்கப்படுகிறது) என்பது கோவிட்-19  வைரசு நோய் தொற்றுக்கு ஆளாக கூடும் ஒரு கூட்டமாகும். ஆனால் சில நேரங்களில் பங்கேற்பாளர்கள் தனிப்பட்ட முறையில் அல்லது சமூகத்திற்கு ஏற்படும் விளைவுகளைப் பற்றி கவலைப்படுவதில்லை என்ற அடிப்படையில் நடத்தப்பட்டது. இந்த நிகழ்வு ஜெர்மனி, அமெரிக்கா மற்றும் ஐக்கிய இராச்சியத்தில் நடத்தப்பட்டது.  இத்தகைய கூட்டங்கள் தொற்றுநோய்க்கான நெதர்லாந்து மாதிரி பாதுகாப்பு உத்தரவுகளில் வெளிப்படையாக குறிப்பிடப்பட்டுள்ளன (தடைசெய்யப்பட்டுள்ளன). 

## எடுத்துக்காட்டுகள்
அமெரிக்க மாநிலமான கென்டக்கியில் இதுபோன்ற ஒரு விருந்தில் குறைந்தபட்சம் ஒரு பங்கேற்பாளர் வைரசுக்கு சாதகமாக சோதனை செய்துள்ளார்.  

கொரோனா வைரசு கருப்பொருள் கூட்டங்கள் போன்ற பிற நிகழ்வுகளும் விவேகமற்றவை என்று கண்டிக்கப்பட்டுள்ளன.  

புதிய விதிகள் நடைமுறைக்கு வருவதற்கு முன்பு பலர் இதை கொண்டாடியதாக பெல்ஜிய செய்தித்தாள் *ஹெட் லாட்ஸ்டே நியூஸ்* 2020 மார்ச் 15 அன்று செய்தி வெளியிட்டது. கடைசி நிமிடத்தில் ஏராளமான 'கொரோனா-விருந்துகள்' ஏற்பாடு செய்யப்பட்டன.  

2020 மார்ச் 19, அன்று, ஜெர்மானிய மாநிலமான *[[பாடன்-வுயர்ட்டம்பெர்கு|பாடன்-வுயர்ட்டம்பேர்க்கில்]]* பல கொரோனா விருந்துகளை அவர்கள் நடத்தி முடித்துவிட்டதாக காவல்துறை தெரிவித்துள்ளது. பங்கேற்பாளர்கள் 15 வயது முதல் இருபதுகளின் நடுப்பகுதி வரை இருந்தனர். அவர்களில் பெரும்பாலோர் அவர்கள் செய்த தவறுகளை புரிந்து கொண்டனர். இளைஞர்கள் பள்ளிவாசல்களிலும், *பார்பெக்யூ* தளங்களிலும், பூங்காக்களிலும் சந்தித்தனர். காவல்துறை தலைவர் பெற்றோர்கள் தங்கள் குழந்தைகளுக்கான பொறுப்பை ஏற்குமாறு கேட்டுக்கொண்டார்.  

ஆஸ்திரிய ஒளிபரப்பு நிறுவனமான *ஓஆரெப்பி*ன்படி, நான்கு ஆண்கள் 2020 மார்ச் 21 அன்று *ஹீலிகென்க்ரூஸ் ஆம் வாஸனில்* உள்ள ஒரு விடுதி இல்லத்தில் சந்தித்தனர். ஆண்களில் ஒருவர் *இசுடைரியா*வின் மாநில நாடாளுமன்ற உறுப்பினரான *ஹெகார்ட் ஹிர்ஷ்மேன்* (ஆஸ்திரிய சுதந்திரக் கட்சி ) உறுப்பினராவார். அவரும் அவரது நடத்தைப் பற்றியும் பிற அரசியல் கட்சிகள் கண்டனம் செய்தன. அதன் பிறகு இவர் பதவி விலகினார்.  

2020 ஏப்ரல் 9, அன்று, எசுடோனியாவின் *டார்ட்டு*வில் உள்ள ஒரு குடியிருப்பு மண்டபத்தில் வசிக்கும் 14 மாணவர்கள் இது போன்ற ஒரு விருந்தினை நடத்தினர். இந்த மாணவர்களில் சிலர் கோவிட்-19 இன் அறிகுறிகளுடன் இருந்தனர். ஏப்ரல் 18 ஆம் தேதி நிலவரப்படி, 16 மாணவர்கள் தொற்றுநோயால் பாதிக்கப்பட்டுள்ளனர். யாரும் வெளியேற முடியாது என்பதை உறுதிசெய்து காவல்துறையினருடன் கட்டிடத்தில் வசிக்கும் 280 மாணவர்களையும் முடக்க அரசாங்கம் முடிவு செய்தது.  

## மேலும் காண்க

* அம்மை விருந்து 
* சமூக இடைவெளி 

## மேற்கோள்கள்

பகுப்பு:மருத்துவ சுகாதாரம்
பகுப்பு:நோய்ப்பரவலியல்
பகுப்பு:கொள்ளை நோய்கள்
பகுப்பு:தொற்று நோய்கள்
பகுப்பு:மருத்துவம்